hotchpotch/miracl-hf-unified huggingface dataset:
ঋষি
প্রাচীন প্রার্থনাগাথা বেদ-এর প্রাচীন ঋক থেকে (বেদপংক্তির যজ্ঞীয় ব্যবহার-বিষয়ক ব্রাহ্মণ ও অরণ্যচারীদের প্রয়োজনীয় বেদপংক্তি-সংকলন আরণ্যক হয়ে ) জ্ঞানান্বেষী উপনিষদ পর্যন্ত বিস্তৃত হিন্দুশাস্ত্র রাশির রচয়িতা বা দ্রষ্টা সকলে ঋষি(সংস্কৃত: ऋषि) (ঋক+ঋচ) বা ঋষিকা(সংস্কৃত: ऋषिका)ব'লে পরিচিত।
তৈত্তিরীয় আরণ্যক এ বলা হয়েছে :"তপ বা গভীর ধ্যানের সাহায্যে যারা বৈদিক মন্ত্রার্থ বুঝতে পারে তাদেরকে সর্বশক্তিমানের কৃপায় ঋষি বলা যায় ।" বেদের শব্দসংকলক যাস্ক তার নিরুক্ত গ্রন্থে বলেছেন যে "ধর্মজ্ঞানী ব্যক্তিরাই (মন্ত্র)দ্রষ্টা বা ঋষি ।" বা "বৈদিক মন্ত্র যারা অনুধাবন করতে সক্ষম তারা ঋষি"।
প্রায় ছ'সহস্রাধিক বছরের সুদীর্ঘ যাত্রাটির শুরু হয়েছিল নক্ষত্রাদির প্রতি অগ্নিকে বাহক কʼরে ঋষিদের গোত্র বা বংশ-পরম্পরা অনুসরিত অজস্র পূরণমূলক "আকাঙ্খা" ও ধারণাশ্রয়ী "অভিজ্ঞতা"র যৌথায়নে নির্মিত সূক্তমালা দিয়ে ।
অতঃপর সকল বৈপরীতাদিকে সমন্বয়এর গোলকধাঁধার মায়াবী চমকাদির সাহচর্য্যেই অবশেষে জ্ঞানান্বেষী উপনিষদসমূহের মননশীল চলমানতায় প্রাপ্ত একেশ্বরমুখী গন্তব্যে এসে একীভূত ও স্থিত । ঋষিদের মধ্যে প্রাচীনতম হচ্ছেন ঋগ্বেদীয় ঋষিরা , এদেরই একজন সংবনন ঋষি বলছেন : " অাকূতিসব একই হোক হৃদয়াদি একই হোক মনেরা সব একই হোক " ।
শৌণক তার বৃহদ্দেবতা নামক গ্রন্থে ঋগ্বেদ রচয়িতৃ ঋষি/ঋষিকাদেরকে তাদের রচিত ঋক ও সূক্তের ভাব ও বিষয় অনুযায়ী দেবোপাসক , ঋষি-দেববাচী ও আত্মস্তুতক - এ ৩ শ্রেণীতে বিন্যস্ত করেছেন ।
এন্দেরুন মক্তব
এন্দেরুন মক্তব (উসমানীয় তুর্কি: اندرون مکتب, "Enderûn Mektebi") ছিল কনস্টান্টিনোপলের একটি আবাসিক ও প্রাসাদ বিদ্যালয়। আমলাতন্ত্র, ব্যবস্থাপনা ও ইয়ানিসারি পদের জন্য এখানে শিক্ষা দেয়া হত। এন্দেরুন মক্তব উসমানীয় সাম্রাজ্যের বহুসংস্কৃতির আমলাতন্ত্রের জন্ম দিয়েছে ফলে শতাব্দী ধরে উসমানীয় কর্মকর্তাদের মধ্যে বিভিন্ন সংস্কৃতি থেকে আগত ব্যক্তিদের দেখা যেত। এন্দেরুন মক্তব একাডেমিক ও সামরিক ক্ষেত্রেও ভূমিকা রেখেছে। এখানকার স্নাতকরা মূলত সরকারি চাকরিতে যোগ দিত। উসমানীয় প্রাসাদের আভ্যন্তরীণ বিভাগ কর্তৃক এই মক্তব পরিচালিত হত।
উসমানীয় সাম্রাজ্যের সমৃদ্ধি কর্মকর্তাদের শিক্ষা ও নির্বাচনের উপর নির্ভরশীল ছিল। রোমান সাম্রাজ্যকে পুনরুজ্জীবিত করার জন্য দ্বিতীয় মুহাম্মদের লক্ষ্যের অংশ ছিল একটি বিশেষ শিক্ষালয় স্থাপন করে তাতে সাম্রাজ্যের শ্রেষ্ঠ তরুণদেরকে শিক্ষাদান করা। তিনি তার পিতা সুলতান দ্বিতীয় মুরাদ কর্তৃক প্রতিষ্ঠিত প্রাসাদের বিদ্যালয়কে আরো উন্নত করে এন্দেরুন একাডেমি প্রতিষ্ঠা করেন।
তোপকাপি প্রাসাদের তৃতীয় উঠানটি রাজকীয় কোষাগার ও প্রাসাদ বিদ্যালয়ের দালান দ্বারা ঘেরা ছিল। এখানে এন্দেরুনের সর্বো‌চ্চ পর্যায়ের ছাত্র এবং উসমানীয় শাহজাদাদের শিক্ষাদান করা হত। এতে ৭টি হল বা গ্রেড ছিল এবং প্রত্যেক হলে ১২জন শিক্ষক ছাত্রদের মানসিক ও শিক্ষাগত উন্নতির জন্য দায়িত্বশীল ছিলেন। অর্জিত শ্রেণীর ভিত্তিতে ছাত্রদের বিশেষ ইউনিফর্ম পড়তে হত। এখানে অতিরিক্ত ভবনের মধ্যে ছিল লাইব্রেরী, মসজিদ, ছাত্রাবাস ইত্যাদি।
এন্দেরুন পদ্ধতিতে তিনটি প্রাক বিদ্যালয় ছিল প্রাসাদের বাইরে এবং একটি ছিল প্রাসাদের ভেতরে। তিনটি এন্দেরুন কলেজে ১,০০০-২,০০০ ছাত্র এবং প্রাসাদের বিদ্যালয়ে উচ্চ পর্যায়ের ৩০০ ছাত্র পড়ালেখা করত। পাঠ্যক্রম পাঁচটি প্রধান অংশে বিভক্ত ছিল:শিক্ষাগ্রহণ শেষে স্নাতকরা কমপক্ষে তিনটি ভাষা বলতে, পড়তে ও লিখতে পারত। পাশাপাশি বিজ্ঞানের সাম্প্রতিক অগ্রগতি সম্পর্কে তারা জানতে সক্ষম হত, কোনো একটি শিল্পে দক্ষ হত এবং লড়াইয়ের দক্ষতা অর্জন করত।
এন্দেরুন মক্তব থেকে স্নাতকদের অনুষ্ঠানকে চিকমা বলা হত। স্নাতকদেরকেও চিকমা বলা হত। আক্ষরিকভাবে চিকমা অর্থ "ত্যাগ করা"। ছাত্ররা মক্তব ত্যাগ করে কর্মক্ষেত্রে যোগ দিত।
স্নাতকদেরকে তাদের দক্ষতার ভিত্তিতে সরকার বা বিজ্ঞান এই দুইটি মূল পদে নিয়োগ দেয়া হত। এছাড়া ফলাফলের ভিত্তিতে সামরিক বাহিনীতেও নিয়োগ দেয়া হত।
কাফিয়া
কাফিয়া ( আল কাফিয়া আরবি الکا فيۃ ) আরবি ব্যাকরণের বিখ্যাত নির্ভরযোগ্য গ্রন্থ । الکافيۃ শব্দটি عافيۃ এর ওযনে ইসমে মাসদার ( বিশেষ্যমুলক ধাতু ) । অর্থ - যথেষ্ট । এর মধস্থিত "আলিফ" - "লামটি" তাহ্‌সিনে কালাম তথা বাক্যের সৌন্দর্যের জন্যে নেয়া হয়েছে; যেমনিভাবে الحسن ও الحسين এর মধ্যে নেয়া হয়েছে । সংক্ষিপ্ত পরিসরের হলেও এটি আরবি ব্যাকরণের খুঁটিনাটি বিষয়কে সমন্বয়কারী হিসেবে অদ্বিতীয় কিতাব । সাতশত হিজরি থেকে এখনো তা দ্বীনি শিক্ষা প্রতিষ্ঠান গুলোতে পাঠ্যভুক্ত রয়েছে । সমাদৃত রয়েছে ।
আরবি ব্যাকরণ শাস্ত্রের শ্রেষ্ঠতম এই গ্রন্থের লেখক যুগ শ্রেষ্ঠ আরবি ব্যাকরণবিদ আল্লামা জামাল উদ্দিন আবু আমর উসমান ইবনে উমর (রাহ্‌); সংক্ষেপ নাম - ইবনে হাজিব (৫৭০ হিজরি - ৬৪৬ হিজরি ); দেশ - মিশর ।
আল - কাফিয়া সর্ব প্রথম রোমে ১৫৯২ খ্রিস্টাব্দে মুদ্রিত হয় ।
আরবি, উর্দু, ফার্সি ও তুর্কি সহ বিভিন্ন ভাষায় এর ব্যাখ্যা গ্রন্থ (মুল সহ) প্রকাশিত হয়েছে । ' "কাশফুয্‌ যুনূন" 'এর ভাষ্যমতে প্রায় "ছাপ্‌পান্নটির উর্ধ্বে" এর ব্যাখ্যাগ্রন্থ প্রকাশিত হয়েছে । আর এখানেই শেষ নয় উত্তরোত্তর তা বৃদ্ধিই পাচ্ছে । পরবর্তী হিসেব অনুযায়ী শুধু আরবি ও ফার্সিতে এর ব্যাখ্যাগ্রন্থের সংখ্যা প্রায় ১৫২ (একশত বায়ান্ন)। কোন কোন বিশেষজ্ঞ লিখেন - কাফিয়ার শরাহ্‌ বা ব্যাখ্যাগ্রন্থের সংখ্যা ৩৬০ (তিন শত ষাট)।
ক্লেটন ল্যাম্বার্ট
ক্লেটন বেঞ্জামিন ল্যাম্বার্ট (; জন্ম: ১০ ফেব্রুয়ারি, ১৯৬২) ব্রিটিশ গায়ানার বারবাইসে জন্মগ্রহণকারী বিশিষ্ট ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। এছাড়াও তিনি মার্কিন যুক্তরাষ্ট্রের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে ভূমিকা রেখেছেন। পাশাপাশি ডানহাতে অফ-ব্রেক বোলিং করে পারদর্শিতা দেখিয়েছেন ক্লেটন ল্যাম্বার্ট।
সফরকারী ইংল্যান্ডের বিপক্ষে জর্জটাউনে তাঁর একদিনের আন্তর্জাতিকে অভিষেক ঘটে। ১৯৯১ সালে একই দলের বিপক্ষে ওভাল টেস্টে অভিষেক ঘটলেও তিনি ব্যর্থতার পরিচয় দেন। ১৯৯১-৯২ মৌসুমে শারজায় চারটি ওডিআইয়ে অংশ নিলেও ১৯৯৭-৯৮ মৌসুম পর্যন্ত টেস্ট দলে ঠাঁই হয়নি তাঁর। ঐ মৌসুমে পঞ্চম ওডিআইয়ে ও ষষ্ঠ টেস্টে দূর্দান্ত সেঞ্চুরি করেন ইংল্যান্ডের বিপক্ষে। এরপূর্বে অবশ্য দক্ষিণ আফ্রিকার বিপক্ষে তাকে বেশ কঠোর পরিস্থিতির মুখোমুখি হতে হয়েছিল। ফলশ্রুতিতে তাকে টেস্ট দল থেকে বাদ দেয়া হয়েছিল।
৪২ বছর বয়সে আন্তর্জাতিক ক্রিকেটে ফিরে আসেন। ২০০৪ সালের আইসিসি চ্যাম্পিয়ন্স ট্রফিতে মার্কিন যুক্তরাষ্ট্রের প্রতিনিধিত্ব করেন তিনি। এছাড়াও গায়ানা ও নর্দার্ন ট্রান্সভালের পক্ষে প্রথম-শ্রেণীর ক্রিকেটে অংশ নিয়েছেন।
ল্যাম্বার্ট বর্তমানে আটলান্টা জর্জিয়া ক্রিকেট কনফারেন্সে লরেনসেভিলের পক্ষে খেলছেন।
বাদ্যযন্ত্র
বাদ্যযন্ত্র হল এমন একপ্রকার যন্ত্র যা এমনভাবে তৈরি বা সংস্কার করা হয়েছে যাতে তা সুর বা সুরেলা শব্দ সৃষ্টি করতে পারে এবং গানের সহায়ক হিসেবেও ব্যবহৃত হয়। অর্থগত দিক থেকে বিবেচনা করলে দেখা যায়, যেকোনো বস্তু যা শব্দ সৃষ্টি করতে পারে, তাকেই আমরা বাদ্যযন্ত্র হিসেবে ব্যবহার করতে পারি। বাদ্যযন্ত্র মানব সভ্যতার উদয়লগ্ন থেকেই প্রচলিত, সময়ের সাথে সাথে তাদের রূপভেদ হয়েছে শুধু। প্রাচীন বাদ্যযন্ত্রসমূহ ব্যবহৃত হতো মূলত বিভিন্ন ধর্মীয় ও প্রথাগত আচার-অনুষ্ঠানে। তখন সেগুলো ব্যবহৃত হতো একেকটা একেক অনুষ্ঠান উপলক্ষে। ধীরে ধীরে সংস্কৃতির বিকাশ হয় এবং মানুষ বাদ্যযন্ত্রসমূহের যৌগিক ও মিলিত ব্যবহার শুরু করে বিনোদনের জন্য। এই সময় থেকেই বাদ্যযন্ত্রের প্রয়োগ ভিন্নতর হয়।
প্রথম যে যন্ত্রটিকে বাদ্য হিসেবে বিবেচনা করা হয়, তার উৎস ও সময়কাল বিতর্কিত। সর্বপ্রাচীন যে বস্তুটিকে কিছু সংখ্যক বিজ্ঞ বাদ্যযন্ত্র হিসেবে নির্দেশ করেছেন, তা সম্ভবত একটি সাধারণ বাঁশি, যার বয়স আনুমানিক প্রায় ৬৭,০০০ বছর। কিছু কিছু মতামত অনুযায়ী অবশ্য প্রাচীন বাঁশিসমূহের বয়স অনুমান করা হয় প্রায় ৩৭,০০০ বছর। যাহোক, অধিকাংশ ঐতিহাসিক বিশ্বাস করেন যে, বাদ্যযন্ত্রের আবিষ্কারের সুস্পষ্ট সময় খুঁজে বের করা অসম্ভব। কারণ, বাদ্যযন্ত্রের সংজ্ঞার প্রাসঙ্গিকতা ও বাদ্যযন্ত্র তৈরিতে ব্যবহৃত উপকরণসমূহের অনির্দিষ্টতা বাদ্যযন্ত্র সম্পর্কে সুষ্ঠু ধারণার অন্তরায়। অনেক প্রাচীন বাদ্যযন্ত্রসমূহ বানানো হতো পশুর চামড়া, হাড়, কাঠ এবং অন্যান্য অস্থায়ী উপকরণ দ্বারা।
পৃথিবীর বিভিন্ন জনবহুল অঞ্চলে বাদ্যযন্ত্রসমূহের স্বকীয়ভাবে উন্নতি হতে থাকে। তবে বিভিন্ন সভ্যতার মধ্যে যোগাযোগ স্থাপনের ফলে অধিকাংশ বাদ্যযন্ত্র দ্রুত ছড়িয়ে পড়ে এবং তাদের উৎপত্তিস্থল থেকে দূরবর্তী বিভিন্ন অঞ্চলের সংস্কৃতির সাথে তাদের অভিযোজন ঘটে। মধ্যযুগীয় সময়ে মেসোপটেমীয় বাদ্যযন্ত্রসমূহ প্রচলিত ছিল সমুদ্র তীরবর্তি দক্ষিণ এশীয় অঞ্চলে আর ইউরোপিয়ানরা বাজাতো উত্তর আফ্রিকান বাদ্যসমূহ। যদিও আমেরিকান অঞ্চলগুলোতে বাদ্যসমূহের উন্নতির গতি ছিল মন্থর; কিন্তু উত্তর, মধ্য ও দক্ষিণ আমেরিকান সংস্কৃতিসমূহ নিজেদের মধ্যে বাদ্যযন্ত্র শেয়ার করেছিলো। ১৪০০ সালের মধ্যে বিভিন্ন অঞ্চলে বাদ্যযন্ত্রের উন্নয়নের গতি ধীরে ধীরে কমে যায় এবং পাশ্চাত্য বিশ্বের অধীনস্থ হয়।
বাদ্যযন্ত্রের শ্রেণিবিভাগ তার নিজগুণেই একটি শৃঙ্খলা। বহু বছর ধরে বাদ্যসমূহের নানা প্রক্রিয়ার শ্রেণিবিভাগ করা হয়ে এসেছে। বাদ্যযন্ত্রের শ্রেণিবিন্যাস নির্ভর করে তাদের সুরের কার্যকরি পাল্লা, তাদের গঠন উপাদানের বিশিষ্ট্য, তাদের আকার প্রভৃতির উপর। তবে সবচেয়ে বেশি প্রচলিত একাডেমিক প্রক্রিয়া হলো "Hornbostel-Sachs" , যাতে শ্রেণিবিন্যাস করতে বাদ্যযন্ত্রসমূহের শব্দ উৎপন্ন করার প্রক্রিয়া বা মাধ্যম বিচার করা হয়। বাদ্যযন্ত্রের উপরে প্রাতিষ্ঠানিক শিক্ষণের নাম "বাদ্যবিজ্ঞান"।
করতোয়া নিম্ন নদী
করতোয়া নদী বা করতোয়া নিম্ন নদী বাংলাদেশের উত্তর-পশ্চিমাঞ্চলের রংপুর, দিনাজপুর, বগুড়া ও গাইবান্ধা জেলার একটি নদী। নদীটির দৈর্ঘ্য ১২২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বন্যাপ্রবণ নদীটির প্রবাহের প্রকৃতি বারোমাসি এবং নদীতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক করতোয়া (নীলফামারী) নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৪।
করতোয়া নিম্ন নদীটি রংপুর জেলার মিঠাপুকুর উপজেলার মিলনপুর ইউনিয়নে প্রবহমান দেওনাই-চাড়ালকাটা-যমুনেশ্বরী নদী থেকে উৎপত্তি লাভ করেছে। এই নদী ক্রমান্বয়ে মিঠাপুকুর, নবাবগঞ্জ, পীরগঞ্জ, ঘোড়াঘাট, পলাশবাড়ী, গোবিন্দগঞ্জ, শিবগঞ্জ, বগুড়া সদর, শাজাহানপুর ও শেরপুর উপজেলায় পৌঁছেছে। অতঃপর এই নদীর জলধারা বগুড়া জেলার উক্ত উপজেলার খানপুর ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে।
এই নদীর তীরে যেসব শহর গড়ে উঠেছে সেগুলো হচ্ছে বগুড়া পৌরসভা, শেরপুর পৌরসভা, শিবগঞ্জ পৌরসভা, গোবিন্দগঞ্জ পৌরসভা এবং ঘোড়াঘাট পৌরসভা। এই নদীতে ব্যারাজ বা রেগুলেটর এবং বন্যা নিয়ন্ত্রণ বাঁধ নেই।
এই নদী অববাহিকার প্রকল্প হচ্ছে ইছামতি গজারিয়া উপপ্রকল্প, নুরুলার বিল নিষ্কাশন প্রকল্প, নালেয়া নদী প্রকল্প, গাংনাই নদী ব্যবস্থাপনা এবং শাওরা বিল নিষ্কাশন প্রকল্প।
কাগেশ্বরী নদী
কাগেশ্বরী নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাগেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৫।
কাগেশ্বরী নদীটি পাবনা জেলার সাথিয়া উপজেলার করঞ্জা ইউনিয়নের গাঙভাঙা বিল থেকে উৎপত্তি লাভ করেছে। অতঃপর এই নদীর জলধারা পাবনা জেলার বেড়া উপজেলার কইতলা ইউনিয়ন পর্যন্ত প্রবাহিত হয়ে ব্রহ্মপুত্র নদীতে নিপতিত হয়েছে।
মঘা (চন্দ্রনিবাস)
উজ্জ্বল একক তারকা "মঘা" ভারতীয় জ্যোতির্বিজ্ঞানএর ২৮ নক্ষত্রের ১০ম সদস্যা । ঋগ্বেদীয় ঋষিদের দেয়া নাম পিতৃ , সৈন্ধান্তিকরা যাকে মঘা নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের একমাত্র তারাটির নাম ।
মঘা সিংহ নক্ষত্রমন্ডলভুক্ত । আকাশমন্ডলের ৩৬০ অংশের ৬৬ অংশ ৪০ কলা(কোণ পরিমাপ একক) থেকে ৭৯ অংশ পর্যন্ত এর বিস্তৃতি ।
ভরদ্বাজ উজ্জ্বল "মঘা"কে বলছেন : ' তোমার পূর্ণ মহিমা জ্ঞাত নই , নতুনের ইন্দ্রের ইন্দ্রিয়সামর্থ্যদান আর কোনো দেবে দেখা যায় না , মঘবন ! তোমার মঘবত্বের সমশক্তি নেই ঐশ্বর্যাধিক ঐশ্বর্যও নেই '।
কাটাখালী নদী (গাইবান্ধা)
কাটাখালী নদী বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ১৭৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর (গাইবান্ধা) প্রদত্ত পরিচিতি নম্বর উত্তর-পশ্চিমাঞ্চলের নদী নং ১৬।
কাটাখালী নদীটি গাইবান্ধা জেলার গোবিন্দগঞ্জ উপজেলার পৌরসভা এলাকায় প্রবহমান করতোয়া নদী (নীলফামারী) হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার মহিমাগঞ্জ ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীর তীরবর্তী এলাকায় বন্যা দেখা যায়। কিন্তু শুকনো মৌসুমে নদীটির পানির প্রবাহ হ্রাস পায়।
জিতেন্দ্র চৌধুরী
জিতেন্দ্র চৌধুরী ভারতের কমিউনিস্ট পার্টি (মার্কসবাদী)-র একজন সদস্য  এবং তিনি পূর্ব ত্রিপুরা (লোকসভা কেন্দ্র) থেকে ভারতের সাধারণ নির্বাচন, ২০১৪  -এ জয়ী লাভ করেন । [1]
পূর্বফল্গুনী (চন্দ্রনিবাস)
অনতিউজ্জ্বল দ্বৈত তারকা "পূর্বফল্গুনী" ভারতীয় জ্যোতির্বিজ্ঞানএর ২৮ নক্ষত্রের ১১শ সদস্যা । ঋগ্বেদীয় ঋষিদের দেয়া নাম ভগ , সৈন্ধান্তিকরা যাকে পূর্বফল্গুনী নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের তারাদের নাম জ্যোৎস্নাময়ী ও চিৎময়ী ।
সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ৭৯ অংশ থেকে ৮৩ অংশ ২০ কলা(কোণ পরিমাপ একক)]] পর্যন্ত ।
ভরদ্বাজ পূর্বফল্গুনী তথা ভগকে বলছেন : ' যা চিত্ত ও ধীতে আগে নিদ্রিত ছিল তা এই ভগশক্তির অবিম্বিষ্ট প্রকাশময়তায় হস্তদ্বয়ে ধরা পড়ে '।
উত্তরফল্গুনী (চন্দ্রনিবাস)
উজ্জ্বল একক তারকা "উত্তরফল্গুনী" ভারতীয় জ্যোতির্বিজ্ঞানএর ২৮ নক্ষত্রের ১২শ সদস্যা । ঋগ্বেদীয় ঋষিদের দেয়া নাম অর্য্যমা , সৈন্ধান্তিকরা যাকে উত্তরফল্গুনী নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের তারাটির নাম দানয়িত্রী ।
সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ১৪৬ অংশ ৪০ কলা(কোণ পরিমাপ একক) থেকে ১৬০ অংশ পর্যন্ত ।
নর উত্তরফল্গুনী তথা "অর্য্যমা"কে বলছেন : ' অর্য্যমা সাথে বরুণ মিত্রের দিব্যোজ্জ্বলত্রয় ! যে তোমাদের জন্য অগ্নিকে দূত ক'রে আদিভূত ইন্ধনে আহুতি দেয় সেই মর্ত্য বিশ্বকে জয় করে তার ধনের সাথে '।
গার্বাইন মুগুরুজা
গার্বাইন মুগুরুজা ব্লাঙ্কো (, ; জন্ম: ৮ অক্টোবর, ১৯৯৩) ভেনেজুয়েলীয়-স্পেনীয় পেশাদার প্রমিলা টেনিস তারকা। টেনিস প্রতিযোগিতায় তিনি স্পেনের প্রতিনিধিত্ব করছেন। ২০১২ সাল থেকে পেশাদারীত্বের দিকে ধাবিত হন গার্বাইন মুগুরুজা। তিনি তিনবার এককের শিরোপা লাভ করেছেন। তন্মধ্যে সর্বাপেক্ষা উল্লেখযোগ্য কৃতিত্ব হচ্ছে ২০১৬ সালের ফ্রেঞ্চ ওপেনের শিরোপা জয় করা। চূড়ান্ত খেলায় তিনি বিশ্বের ১নং প্রমিলা টেনিস তারকা সেরেনা উইলিয়ামসকে পরাজিত করে এ খেতাব লাভে সক্ষমতা দেখান। ভাগ্যের সহায়তা নিয়ে প্যারিসে তিনি তার প্রথম গ্র্যান্ডস্ল্যাম শিরোপা পান। ১৯৯০-এর দশকে জন্মগ্রহণকারী যে-কোন লিঙ্গের দ্বিতীয় খেলোয়াড় হিসেবে ২০১১ সালের উইম্বলেডন চ্যাম্পিয়নশীপে পেত্রা কেভিতোভার পর গ্র্যান্ডস্ল্যামের শিরোপা জয় করেছেন। প্রতিযোগিতা শেষে এই স্পেনীয় তার নিজস্ব সর্বোচ্চ বিশ্ব র‌্যাঙ্কিং ২নং-এ পৌঁছেন। ৬ জুন, ২০১৬ তারিখ মোতাবেক ডব্লিউটিএ এককে ২ ও দ্বৈতে ৩০ নম্বরে ছিলেন।
মুগুরুজা ভেনেজুয়েলার কারাকাসে ১৯৯৩ সালে গিপুজকোয়ার ইবার এলাকায় জন্মগ্রহণকারী স্পেনীয় পিতা হোস অ্যান্টোনিও মুগুরুজা এবং ভেনেজুয়েলীয় মাতা স্কারলেট ব্লাঙ্কো দম্পতির সন্তানরূপে জন্মগ্রহণ করেন। আসিয়ের ও ইগর নাম্নী তার দুই বড় ভাই রয়েছে। তার ভেনেজুয়েলীয়-স্পেনীয় দ্বৈত নাগরিকত্ব রয়েছে। তিন বছর বয়সে টেনিস খেলতে শুরু করেন তিনি। ছয় বছর বয়সে ১৯৯৯ সালে তার পরিবার স্পেনে স্থানান্তরিত হয়। এরপর বার্সেলোনার কাছাকাছি ব্রুগুয়েরা টেনিস একাডেমিতে প্রশিক্ষণ গ্রহণ করেন।
শক্তিশালী গ্রাউন্ডস্ট্রোক ও আক্রমণাত্মক খেলার ধরণের জন্য তার সবিশেষ পরিচিতি রয়েছে। ২০১৪ সালের অস্ট্রেলিয়ান ওপেনের চতুর্থ রাউন্ডে পৌঁছুতে সক্ষম হন ও সকলের মনোযোগের কেন্দ্রবিন্দুতে পরিণত হন। এ সময় তিনি ক্যারোলিন ওজনিয়াস্কিকে হারিয়ে সর্বাপেক্ষা অঘটনের জন্ম দেন। একই বছর ফ্রেঞ্চ ওপেনের দ্বিতীয় রাউন্ডে সেরেনা উইলিয়ামসকে পরাজিত করেছিলেন। বিশ্বের ১নং খেলোয়াড়কে হারিয়ে কোয়ার্টার ফাইনাল পর্যন্ত অগ্রসর হন। ২০১৫ সালে চায়না ওপেনের শিরোপা জয়ের পর উইম্বলেডন চ্যাম্পিয়নশীপের ফাইনালে প্রথমবারের মতো পৌঁছেন। এছাড়াও, ২০১৫ সালে প্রথমবারের মতো ডব্লিউটিএ প্রতিযোগিতার মূল পর্বে খেলেন। রাউন্ড রবিন পর্বে জয়ের পর সেমি-ফাইনালে প্রতিযোগিতার বিজয়ী আগ্নিয়েস্কা রাদভানিস্তা'র কাছে হেরে যান।
দ্বৈত প্রতিযোগিতায়ও সফলতা পেয়েছেন মুগুরুজা। ইতোমধ্যে পাঁচবার শিরোপা জয় করেছেন তিনি। এছাড়াও ২০১৫ সালের ডব্লিউটিএ ফাইনাল ও ২০১৪ সালের ফ্রেঞ্চ ওপেনের সেমি-ফাইনালে অংশ নিয়েছেন তিনি। এ সকল অর্জনে তাকে সর্বাত্মক সহযোগিতা করেন কার্লা সুয়ারেজ নাভারো। মুগুরুজা জুন, ২০১৬ সালে এককে ২নং এবং ফেব্রুয়ারি, ২০১৫ সালে দ্বৈতে খেলোয়াড়ী জীবনের সর্বোচ্চ ১০ নম্বরে পৌঁছেন।
গুমুশ (টিভি ধারাবাহিক)
গুমুশ (অথবা "গুমুস") () হল একটি তুর্কি টিভি ধারাবাহিক নাটক যা ২০০৫ থেকে ২০০৭ সালে তুরস্কের ক্যানাল ডি নামক চ্যানেলে সম্প্রচারিত হয়। নাটকের মূল চরিত্র গুমুশ নামক এক সাধারণ মেয়ে, যার বহু আকাঙ্ক্ষিত দাম্পত্য জীবনের ছন্দপতন এবং দীর্ঘ মানসিক সংগ্রামের পর আকাঙ্ক্ষিত ভালোবাসার পুনরাবির্ভাব নাটকের মূল গল্প।
সড়ক দুর্ঘটনায় প্রেমিকার মৃত্যুর পর, ধনাঢ্য পরিবারের সন্তান মেহমেত দিশেহারা হয়ে পড়ে। পুরনো স্মৃতিকে ভুলে থাকতে এবং তাকে বাস্তব জীবনে ফিরিয়ে আনার জন্য তার দাদা মেহমেত ফাখরি তাকে পরামর্শ দেয় মেহমেতের ছোটবেলার বন্ধু গুমুশকে বিয়ে করার জন্য, যে ছোটকাল থেকেই মেহমেতকে পছন্দ করে। মেহমেত তাকে বিয়ে করতে আগ্রহী জেনে গুমুশ খুশি হলেও বিয়ের পর তার উদাসীনতায় সে বুঝতে পারে, তাদের বিয়ে প্রকৃত অর্থে কোন বিয়ে নয়, একটি বেঁচে থাকার অবলম্বন মাত্র। তবুও সে অপেক্ষায় থাকে, একদিন মেহমেত তাকে ভালবাসবে, ধীরে ধীরে তার অপেক্ষা সার্থক হয় এবং এক পর্যায়ে মেহমেত সত্যিই তাকে ভালবাসতে শুরু করে।
হংসনারায়ণ ভট্টাচার্য
ডঃ হংসনারায়ণ ভট্টাচার্য সংস্কৃত ও বাংলা সাহিত্যের একজন নিরলস গবেষক। বর্ধমান জেলার কালনা থানার অন্তর্গত মীরহাট (বৈদ্যপুর) গ্রামে এক খ্যাতি সম্পন্ন পণ্ডিত পরিবারে জন্ম বাংলার ১৩৩৫ সালে।
সংস্কৃত, বাংলা, প্রাচীন ভারতীয় ইতিহাস বিষয়ে পরপর তিনবার এম.এ. করেছেন। ১৯৬৬ খ্রি. কলকাতা বিশ্ববিদ্যালয় থেকে পি.এইচ.ডি. ডিগ্রি লাভ করেন যাত্রাগান সম্বন্ধে তার মৌলিক গবেষণার জন্য। এছাড়াও চতুস্পাদিতে সংস্কৃত ব্যাকরণ, কাব্য, বেদান্ত প্রভৃতি নিয়ে অধ্যায়ন করেছেন। দীর্ঘ ৩৪ বছর অধ্যপনার সাথে যুক্ত ছিলেন। নবদ্বীপ বিদ্যাসাগর মহাবিদ্যালয়ে বাংলা ভাষা এবং সাহিত্যের প্রধান অধ্যাপক হিসাবে কাজ করেছেন।
ডঃ ভট্টাচার্য সাহিত্য এবং সংস্কৃতের বিভিন্ন বিষয়ে অক্লান্ত গবেষণা করে গেছেন। তার রচিত বিভিন্ন বইয়ের মধ্যে "হিন্দুদের দেবদেবী - উদ্ভব ও ক্রমবিকাশ" উল্লেখযোগ্য। এছাড়াও তিনি বিভিন্ন পত্র-পত্রিকায় গবেষণা মুলক প্রবন্ধ, গল্প, ভ্রমণকাহিনী মিলে প্রায় সার্ধ দুইশ রচনা প্রকাশ করেন।
স্বর্ণ চতুর্ভুজ
স্বর্ণ চতুর্ভুজ সড়ক প্রকল্প দ্বারা ভারতের প্রধান কৃষি,শিল্প অঞ্চল ও সাংস্কৃতিক অঞ্চলকে যুক্ত করা হয়েছে।এই প্রকল্পে ভারতের প্রধান চার মেট্রো মেগাসিটি দিল্লি,কলকাতা,চেন্নাই ও মুম্বাইকে যুক্ত করা হয়েছে।এই প্রকল্পে এই চার শহর ছাড়া ভারত এর আরও শহর আহমেদাবাদ,পুনে,সুরাট,জয়পুর,ব্যাঙ্গালোর,বিশাখাপত্তনাম,
ভুবনেষ্বর,পাটনা,আসানসোল,খড়কপুর,কানপুর,বারানসি ও আগরাকে যুক্ত করা হয়েছে।এই প্রকল্পের সড়কের মোট দৈর্ঘ্য ৫.৮৪৬ কিলোমিটার।এই সড়ক চার ও ছয় লেনের গঠন করা হয়েছে।এই প্রকল্প প্রথম এনডিএ সরকার এর সময় শুরু হয় প্রধানমন্ত্রী অটলবিহারী বাজপায়ী এর নির্দেশে।এবং এই প্রকল্প শেষ হয় ২০১২ সালে।
কোনা এক্সপ্রেসওয়ে
কোনা এক্সপ্রেসওয়ে হল জাতীয় সড়ক ১১৭ (ভারত) এর অংশ।এই এক্সপ্রেসওয়ে কলকাতা ও সাতরাগাছির কাছে জাতীয় সড়ক ৬ (ভারত) এর মধ্যে সংযোগ ঘটিয়েছে।এই এক্সপ্রেসওয়ে অংশ হল বিদ্যাসাগর সেতু ।এই সেতু দ্বারাই কোনা এক্সপ্রেসওয়ে কলকাতার সঙ্গে যুক্ত।এর মোট দৈর্ঘ্য ৮ কিলোমিটার ও এক্সপ্রেসওয়েটি ২ লেনের।এই এক্সপ্রেসওয়েতে প্রতিদিন গড়ে ১ লক্ষের বেশি যানবাহন যাতায়াত করে।বর্তমানে এই এক্সপ্রেসওয়ের সম্প্রসারনের কাজ চলছে।
ইম্পেরিয়াল গেজেটিয়ার অব ইন্ডিয়া
দ্য ইম্পেরিয়াল গেজেটিয়ার অব ইন্ডিয়া ছিল ব্রিটিশ ভারতের একটি গেজেটিয়ার। বর্তমানে এটি ঐতিহাসিক উপাদান হিসেবে ব্যবহৃত হয়। ১৮৮১ সালে এটি প্রথম প্রকাশিত হয়। ১৮৬৯ সালে স্যার উইলিয়াম উইলসন হান্টার এই গ্রন্থ প্রকাশের মূল পরিকল্পনা করেছিলেন।
১৯০৮, ১৯০৯ ও ১৯৩১ সালের নতুন সংস্করণে চারটি বিশ্বকোষীয় খন্ড রয়েছে যাতে ভারতের ভূগোল, ইতিহাস, অর্থনীতি ও প্রশাসনের উপর আলোকপাত করা হয়েছে। ২০টি খন্ডে বিভিন্ন স্থানের নাম, পরিসংখ্যান ও সংক্ষিপ্ত তথ্য প্রদান করা হয়েছে। প্রত্যেক খন্ডে নির্ঘণ্ট ও মানচিত্র রয়েছে। নতুন সংস্করণগুলি অক্সফোর্ড বিশ্ববিদ্যালয়ের প্রেস থেকে প্রকাশিত হয়।
১৮৮১ সালে "দ্য ইম্পেরিয়াল গেজেটিয়ার অব ইন্ডিয়া"র প্রথম সংস্করণ ৯টি খন্ডে প্রকাশিত হয়। ১৮৮৫-৮৭ সালে ১৪খন্ড নিয়ে দ্বিতীয় সংস্করণ প্রকাশিত হয়। ১৯০০ সালে উইলিয়াম উইলসন হান্টার মারা যাওয়ার পর হার্বা‌র্ট‌ হোপ রিসলি, উইলিয়াম স্টিভেনসন মায়ার, স্যার রিচার্ড‌ বার্ন এবং জেমস সাদারল্যান্ড কটন ২৬খন্ডের "ইম্পেরিয়াল গেজেটিয়ার অব ইন্ডিয়া" সঙ্কলন করেন।
১৮৯৩ সালে আকারে বড় এবং পরিসংখ্যান সংবলিত একটি সংশোধিত সংস্করণ পৃথক খন্ডে "দ্য ইন্ডিয়ান এম্পায়ার:ইটস পিপলস, হিস্ট্রি, এন্ড প্রোডাক্টস"। নামে প্রকাশিত হয়েছিল।
এগুলি সব হান্টার কর্তৃক সম্পাদিত হয়। তিনি ১৮৬৯ সালে এর মূল পরিকল্পনা করেছিলেন। পাশাপাশি "ইম্পেরিয়াল গেজেটিয়ার অব ইন্ডিয়া:প্রভিন্সিয়াল সিরিজ" প্রস্তুত করা হয়েছিল।
ভারতমালা
ভারত মালা প্রকল্প হল ভারত এর স্থল সীমান্তের সমান্তরালে এক নিরবিচ্ছিন্ন মহাসড়ক ব্যবস্থা গড়ে তোলা।এই প্রকল্পে্র মধ্যে গুজরাট এর সমুদ্র উপকূল থেকে শুরু করে রাজস্থানের পাক সীমান্ত এলাকা হয়ে পাঞ্জাব হয়ে জম্মু এবং কাশ্মীর পৌচ্ছাবে এই সড়ক ব্যবস্থা।এর পর হিমাচল প্রদেশ ,উত্তরাখন্ড,উত্তর প্রদেশ,বিহার ও পশ্চিমবঙ্গ হয়ে সিকিম যাবে।সেখান থেকে মহাসড়কটি আসাম অরুনাচল প্রদেশ হয়ে ভারত-মায়ানমার সীমান্তের মনিপুর ও মিজরাম হয়ে বাংলাদেশ সীমন্ত অঞ্চল হয়ে পশ্চিমবঙ্গএর সুন্দরবনের কাছে বঙ্গোপোসাগরে শেষ হবে। এই প্রকল্পে সীমান্ত অঞ্চলে মোট ২৫,৫০০ কিলোমিটার মহাসড়ক তৈরি করা হবে।
এই প্রকল্প রূপায়নের জন্য ৫০০ বিলিয়ন টাকা (₹) লাগবে।এই প্রকল্পের অর্থের যোগান দেবে ভারত সরকার।
ভিক্টর কর্চনই
ভিক্টর লিভোভিচ কর্চনই (; জন্ম: ২৩ মার্চ, ১৯৩১ - মৃত্যু: ৬ জুন, ২০১৬) লেনিনগ্রাদে জন্মগ্রহণকারী তৎকালীন সোভিয়েত ইউনিয়নের বিখ্যাত গ্র্যান্ডমাস্টার দাবাড়ু ও লেখক ছিলেন। তাঁকে অন্যতম সামর্থ্যবান খেলোয়াড়রূপে চিত্রিত করা হয়ে থাকে। দুর্ভাগ্যবশতঃ ভিক্টর কর্চনই বিশ্ব দাবা চ্যাম্পিয়নশীপের কোন খেতাব লাভ করতে পারেননি।
ইহুদি মাতা ও পোলীয়-ক্যাথলিক পিতার সন্তান ছিলেন। মা জেল্ডা গারশেভনা আজবেল ইদ্দিস লেখক, পিয়ানোবাদক ও লেনিনগ্রাদ কনজারভেটরি মিউজিকের প্রাক্তন শিক্ষার্থী হার্শ আজবেলের কন্যা ছিলেন। তাঁর বাবা লেভ মার্কুরাইভিচ কর্চনই প্রকৌশলী ছিলেন ও ক্যান্ডি কারখানায় কাজ করতেন।
১৯২৮ সালে ইউক্রেন থেকে পরিবারসহ পিতা-মাতা উভয়েই লেনিনগ্রাদে চলে আসেন। কিন্তু বিবাহ-বিচ্ছেদ ঘটায় ১৯৩৫ সাল পর্যন্ত মায়ের সাথে অবস্থান করেন। তারপর বাবা, দাদা ও সৎমাতা রোজা আব্রামোভনা ফ্রিডমানের কাছে বড় হন। ১৯৪১ সালে লেনিনগ্রাদে আক্রমণ চালানো হলে তাঁর বাবা নিহত হন ও পরবর্তীতে তাঁকে নিয়ে সুইজারল্যান্ডে চলে যান। ইতিহাস বিষয়ে লেনিনগ্রাদ স্টেট বিশ্ববিদ্যালয় থেকে স্নাতক ডিগ্রী লাভ করেন।
নিজ জন্মভূমি সোভিয়েত ইউনিয়ন থেকে ১৯৭৬ সালে নেদারল্যান্ডসে চলে যান। পরবর্তীকালে ১৯৭৮ সালে সুইজারল্যান্ডে নিবাস গড়েন ও সুইস নাগরিকত্ব লাভ করেন।
গ্র্যান্ডমাস্টার আনাতোলি কারপভের বিপক্ষে তিনটি খেলায় অংশ নেন। ১৯৭৪ সালে ক্যান্ডিডেটস ফাইনালে কারপভের কাছে পরাজিত হন। কিন্তু গ্র্যান্ডমাস্টার ববি ফিশার নিজ শিরোপা রক্ষার প্রতিযোগিতায় অংশগ্রহণে অপারগতা প্রকাশ করলে ১৯৭৫ সালে কারপভকে বিজয়ী ঘোষণা করা হয়েছিল। তারপর উপর্যুপরি দুইবার ক্যান্ডিডেটসে জয় পান। কিন্তু, ১৯৭৮ ও ১৯৮১ সালে বিশ্ব চ্যাম্পিয়নশীপের খেলায় কারপভের কাছে আবারো পরাজিত হয়েছিলেন তিনি।
১৯৬২, ১৯৬৮, ১৯৭১, ১৯৭৪, ১৯৭৭, ১৯৮০, ১৯৮৩, ১৯৮৫, ১৯৮৮ ও ১৯৯১ - এ দশবার বিশ্ব চ্যাম্পিয়নশীপের প্রার্থী ছিলেন। এছাড়াও তিনি চারবার সোভিয়েত ইউনিয়ন দাবা চ্যাম্পিয়ন ছিলেন। ইউরোপীয় চ্যাম্পিয়নশীপের শিরোপা বিজয়ী সোভিয়েত দলের সদস্যরূপে পাঁচবার প্রতিনিধিত্ব করেন তিনি। দাবা অলিম্পিয়াডের শিরোপা বিজয়ে সোভিয়েত দলে ছয়বার অংশ নেন। সেপ্টেম্বর, ২০০৬ সালে বিশ্ব সিনিয়র দাবা চ্যাম্পিয়নশীপের শিরোপা জয় করেন তিনি।
সর্ববয়োঃজ্যেষ্ঠ খেলোয়াড়রূপে জাতীয় চ্যাম্পিয়নশীপের শিরোপা লাভ করেন। ২০০৯ সালে ৭৮ বছর বয়সে সুইস চ্যাম্পিয়নশীপের শিরোপা পান তিনি।
কর্চনই কখনো বিশ্ব চ্যাম্পিয়ন হতে পারেননি। কিন্তু অনেক দাবানুরাগী ব্যক্তিত্ব তাঁকে অন্যতম সেরা খেলোয়াড়রূপে বিবেচিত করে থাকেন যিনি পল কেরেসের ন্যায় এ মর্যাদার অধিকারী হয়েছেন।
ডিসেম্বর, ২০১২ সালের শেষ দিকে প্রতিবেদনে প্রকাশ পায় যে, কর্চনই স্ট্রোক থেকে আরোগ্য লাভ করেছেন ও প্রতিযোগিতামূলক দাবায় পুণরায় অংশগ্রহণ করছেন। ডিসেম্বর, ২০১৩ সালে জুরিখ ক্রিসমাস ওপেন টুর্নামেন্টের ৩৭তম আসরে খেলার প্রস্তুতি নিচ্ছিলেন। কিন্তু শারীরিক অবস্থার অবনতির কারণে নাম প্রত্যাহার করে নেন তিনি। ডিসেম্বর, ২০১৪ সালের ফিদে রেটিং তালিকায় কর্চনইকে নিষ্ক্রীয়রূপে তুলে ধরা হয় যা তাঁর অবসরের ইঙ্গিত প্রদান করে।
৬ জুন, ২০১৬ তারিখে সুইস শহর ওলেনে ৮৫ বছর বয়সে দেহাবসান ঘটে তাঁর। ফিদে সভাপতি কিরসান ইলিয়মঝিনভ এ প্রসঙ্গে মন্তব্য করেন যে, কর্চনই তাঁর সমগ্র দাবা খেলাকে সাথে নিয়ে চলে গেছেন। এক শোকবার্তায় লিওনার্ড বার্ডেন লিখেন যে, সর্বশ্রেষ্ঠ খেলোয়াড়রূপে তিনি বিশ্ব চ্যাম্পিয়ন হতে পারেননি।
ডেসিমিটার
ডেসিমিটার (; এসআই প্রতীক: dm) হল দূরত্ব তুলনা করার জন্য একটি দৈর্ঘ্য, যা মিটারের দশ ভাগের এক ভাগের সমান। আন্তর্জাতিক একক পদ্ধতিতে দৈর্ঘের এসআই ভিত্তিক একক। এটি দশ সেন্টিমিটারের সমান এবং দশ ডেসিমিটার সমান হল এক মিটার। এক ডেসিমিটার হল ৩.৯৩৭০০৭৮৭ ইঞ্চির সমতূল্য।
একে বৈজ্ঞানিক অঙ্কপাতনে ১০০×১০ মি (প্রকৌশল স্বরলিপি) অথবা (সূচকীয় স্বরলিপি) — অর্থ বা ০.১ মি যথাক্রমে লিখা যায়। "c" এর উচ্চারণ /s/ মতো হয়, যা ডেকামিটার থেকে ভিন্ন। সাধারণ আয়তনের নন-এসআই মেট্রিক একক হল লিটার যা এক ঘন ডেসিমিটার হিসাবে সংজ্ঞায়িত করা হয়।
১৯৮১ সালের বাংলাদেশী চলচ্চিত্রের তালিকা
১৯৮১ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩৯টি চলচ্চিত্র মুক্তি পায়।
অধ্যয়ন সুমন
অধ্যয়ন সুমন (হিন্দি: अध्ययन सुमन, জন্ম: ১৩ জানুয়ারি, ১৯৮৮) হলেন একজন ভারতীয় অভিনেতা। তিনি বলিউড অভিনেতা শেখর সুমন ও তাঁর স্ত্রী অলকা সুমনের একমাত্র ছেলে। "হাল–এ–দিল" চলচ্চিত্রে অভিনয়ের মাধ্যমে অধ্যয়ন বলিউড চলচ্চিত্র শিল্পে পদার্পণ করেন।
কুমার মঙ্গতের "হাল-এ-দিল" ছবিতে অভিনয়ের মাধ্যমে অধ্যয়নের কর্মজীবনের সূত্রপাত ঘটে। এরপর তিনি অভিনয় করেন মোহিত সূরি পরিচালিত ও মুকেশ ভট্ট প্রযোজিত "রাজ – দ্য মিস্ট্রি কন্টিনিউজ" ছবিতে। ছবিটি বক্স অফিসে বিরাট সাফল্যের মুখ দেখে। তাঁর অভিনীত তৃতীয় ছবিটি ছিল "জশন"। মুকেশ ভট্ট প্রযোজিত এই ছবিতে তাঁর অভিনয় বিশেষ প্রশংসা অর্জন করেছিল। এই ছবিটিও বাণিজ্যিকভাবে সাফল্য অর্জন করে।
২০১৪ সালে অধ্যয়ন তাঁর বাবা শেখর সুমন পরিচালিত প্রথম ছবি রোম্যান্টিক মেডিক্যাল থ্রিলার "হার্টলেস"-এ অভিনয় করেন।
টাইগার শ্রফ
শিবশঙ্কর জানা
টাইগার শ্রফ (জন্ম ২ মার্চ ১৯৯০) একজন ভারতীয় অভিনেতা এবং মার্শাল আর্টিস্ট। তার পুরো নাম জয় হেমন্ত শ্রফ। সাজিদ নাদিয়াদওয়ালা পরিচালিত রোমাঞ্চধর্মী অ্যাকশন চলচ্চিত্র "হিরোপান্তিতে" অভিনয়ের মাধ্যমে তার অভিনয় জীবনের সূচনা হয়। এই সিনেমায় অভিনয়ের জন্য টাইগার ফিল্মফেয়ার পুরস্কার অনুষ্ঠানে সেরা নবাগত অভিনেতার মনোনয়ন পান। ২০১৬ সালে তিনি "বাঘি" সিনেমায় অভিনয় করেন। "বাঘি" বিশ্বব্যাপী দেড় কোটি মার্কিন ডলার আয় করে।
১৯৯০ সালে টাইগার শ্রফ ভারতীয় চলচ্চিত্র অভিনেতা জ্যাকি শ্রফ ও আয়েশা দত্তের ঘরে ভারতের মহারাষ্ট্রের মুম্বাই শহরে জন্মগ্রহন করেন। পিতার দিক থেকে টাইগার গুজরাতি এবং তুর্কী বংশোদ্ভুত এবং মায়ের দিক থেকে বাঙালী এবং বেলিজিয়ান বংশোদ্ভুত। বোম্বের আমেরিকান স্কুলে তিনি পড়াশোনা শুরু করেন। "ধুম ৩" এ অভিনয়ের জন্য আমির খানের শরীর তৈরী করতে শ্রফ সাহায্য করেন। তায়কোয়ান্দোতে শ্রফ পঞ্চম ডিগ্রির ব্লাক বেল্ট ধারী।
আয়ুষ্মান খুরানা
আয়ুষ্মান খুরানা (জন্ম ১৪ সেপ্টেম্বর ১৯৮৪) একজন ভারতীয় অভিনেতা এবং সঙ্গীত শিল্পী। ২০১২ সালে টেলিভিশনে উপস্থাপনার মাধ্যমে ক্যারিয়ার শুরু করা খুরানা সুজির সরকার পরিচালিত রোমান্টিক কমেডি ধাঁচের চলচ্চিত্র ভিকি ডোনারে অভিনয়ের মাধ্যেম বলিউডে পা রাখেন। চলচ্চিত্রটি ব্যাবসায়িকভাবে সাফল্য অর্জন করে।
খুরানা চন্ডীগড়ে পুনম এবং পি খুরানার ঘরে জন্মগ্রহণ করেন। তিনি চন্ডীগড়ের সেন্ট জন্স হাই স্কুল এবং ডাভ কলেজে পড়াশোনা করেছেন। তিনি ইংরেজি সাহিত্যে পড়াশোনা করেছেন।
তাহিরা কাশ্যপের সঙ্গে তিনি বিবাহ বন্ধনে আবদ্ধ হন। তাদের এক ছেলে ও এক মেয়ে রয়েছে। ২০১৮ সালে তাহিরা কাশ্যপের স্তন ক্যান্সার ধরা পড়ে।
উয়েফা ইউরো ২০১৬
উয়েফা ইউরো ২০১৬ (, ) হল উয়েফা ইউরোপীয়ান চ্যাম্পিয়নশিপের ১৫তম সংস্করণ। উয়েফা ইউরো ২০১৬ -র ভেন্যু ফ্রান্সের ১০টি শহরে ১০ জুন থেকে ১০ জুলাইয়ের পর্যন্ত চলবে।
১ নং রাজ্য সড়ক (পশ্চিমবঙ্গ)
১ নং রাজ্য সড়ক (পশ্চিমবঙ্গ) পশ্চিমবঙ্গের সীমান্ত শহর বনগাঁ থেকে শুরু হয়ে চাকদহ,
কল্যাণী, ব্যারাকপুর, কলকাতা, বারুইপুর, জয়নগর হয়ে কুলপি পর্যন্ত দিয়ে শেষ হয়েছে।এই সড়কের মোট দৈর্ঘ্য ১৫১ কিলোমিটার।এই রাজ্য সড়কটি এক দিকে বনগাঁ ও চাকদহর সংযোগ ঘটিয়েছে আবার কল্যাণী ও ব্যারাকপুর এর সঙ্গে কলকাতা এবং কুলপির সঙ্গে কলকাতার সংযোগ ঘটিয়েছে।
জাতীয় সড়ক ১১৬বি (ভারত, পুরাতন সংখ্যায়ন)
১১৬বি নং জাতীয় সড়ক (ভারত) পশ্চিমবঙ্গের নন্দকুমারে ৪১ নং জাতীয় সড়ক (ভারত) থেকে শুরু হয়ে উড়িষ্যার চন্নানেশ্বরে শেষ হয়েছে। এই মহাসড়ক কাঁথি ও দীঘা হয়ে গেছে। এর মোট দৈর্ঘ্য ৯১ কিলোমিটার।
ডেকামিটার
ডেকামিটার (; প্রতীক: dam; কখনও কখনও অনানুষ্ঠানিকভাবে Dm বা dkm) হল মেট্রিক পদ্ধতিতে দৈর্ঘ্যের একক, যা দৈর্ঘের এসআই ভিত্তিক এককের দশ মিটারের সমান। একে বৈজ্ঞানিক অঙ্কপাতনে ১×১০ মি অথবা (সূচকীয় অঙ্কপাতন), অর্থ ১×১০ মি হিসাবে লিখা যায়।
এই মাপকাঠি অধিকাংশ ক্ষেত্রেই সম্পূর্ণতার জন্য এসআই এর মধ্যে অন্তর্ভুক্ত করে: মূলত, উপসর্গ ও এককের যেকোনো সমন্বয় লেখা যেতে পারে, কিন্তু অনেক গুলো কমই ব্যবহার করা হয়। ডেকামিটারের একটি বাস্তব ব্যবহার হচ্ছে আবহবিদ্যায়, যেখানে সমুদ্রপৃষ্ঠ হইতে জিওপটেনশিয়াল উচ্চতা মাপার জন্য ব্যবহার করা হয়। এছাড়াও আবহাওয়াবিদরা কদাচিৎ অন্য এসআই প্রিফিক্স "হেক্টপ্যাস্কেল" (hPa) ব্যবহার করে থাকেন।
বুখারা আমিরাত
বুখারা আমিরাত (; ) ছিল ১৭৮৫ সাল থেকে ১৯২০ সাল পর্যন্ত মধ্য এশিয়ার একটি রাষ্ট্র। আমু দরিয়া ও সির দরিয়া নদীর মধ্যবর্তী অঞ্চল এই রাষ্ট্রের অন্তর্গত ছিল। আমিরাতের মূল অঞ্চল ছিল নিম্ন জারাফশান নদী, প্রাচীন শহর সমরকন্দ ও রাজধানী বুখারাসহ এর নগর কেন্দ্রসমূহ। এর পশ্চিমে ছিল খোয়ারিজমের খিভা খানাত এবং পূর্বে ফারগানার কোকান্দ খানাত। বর্তমানে এটি উজবেকিস্তানের অংশ।
১৭৮৫ সালে মাঙ্গিত আমির শাহ মুরাদের ক্ষমতাগ্রহণের মাধ্যমে আনুষ্ঠানিকভাবে বুখারা আমিরাত প্রতিষ্ঠিত হয়। ১৮৬৮ সালে আমিরাত রুশদের সাথে যুদ্ধে পরাজিত হয়। রাশিয়া কর্তৃক গুরুত্বপূর্ণ সমরকন্দ শহরসহ আমিরাতের অধিকাংশ অঞ্চল একীভূত করে নেয়া হয়। ১৮৭৩ সালে বাকি অংশ রুশ প্রটেক্টরেটে পরিণত হয়।
রেড আর্মি ১৯২০ সালের মার্চে একটি ব্যর্থ আক্রমণ চালায়। তবে একই বছরের সেপ্টেম্বরের আক্রমণে তারা সফল হয়। বলশেভিকরা বুখারা আমিরাত দখল করে বুখারান পিপল'স সোভিয়েত রিপাবলিক গঠন করে। বর্তমানে এই অঞ্চলের অধিকাংশ উজবেকিস্তানের অন্তর্গত। তবে কিছু অংশ তাজিকিস্তান, তুর্কমেনিস্তান, কাজাখস্তান ও আফগানিস্তানের মধ্যেও রয়েছে।
ওয়াভেল হাইন্ডস
ওয়াভেল ওয়েন হাইন্ডস (; জন্ম: ৭ সেপ্টেম্বর, ১৯৭৬) জামাইকার কিংস্টনে জন্মগ্রহণকারী ওয়েস্ট ইন্ডিজের বিশিষ্ট আন্তর্জাতিক ক্রিকেটার। টেস্ট ও একদিনের আন্তর্জাতিকে ওয়েস্ট ইন্ডিজ ক্রিকেট দলের পক্ষে প্রতিনিধিত্ব করেছেন ওয়াভেল হাইন্ডস। দলে তিনি মূলতঃ ব্যাটসম্যান হিসেবে খেলেন। বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন।
হাইন্ডস তার আক্রমণধর্মী বামহাতি ব্যাটিংয়ের জন্য সুনাম কুড়িয়েছেন। এছাড়াও কার্যকরী ডানহাতি মিডিয়াম পেস বোলিংয়েও পারদর্শিতা দেখিয়েছেন। ২০০০ সালে জিম্বাবুয়ের বিপক্ষে তার টেস্ট অভিষেক ঘটে। নিজস্ব চতুর্থ টেস্টে পাকিস্তানের বিপক্ষে মনোমুগ্ধকর প্রথম সেঞ্চুরি করেন।
পায়ের কারুকাজের দুর্বলতার কারণে প্রায়শঃই তাকে সমালোচনার মুখোমুখি হতে হয়েছে। তাস্বত্ত্বেও ২০০০-০১ মৌসুমে অস্ট্রেলিয়ায় বিধ্বংসী সফরের শেষ টেস্টের জন্য ব্যাটিং উদ্বোধনে মাঠে নামানো হয়। শারউইন ক্যাম্পবেলের সাথে জুটি গড়ে উভয় ইনিংসে ১৪৭ ও ৯৮ তোলেন। তাস্বত্ত্বেও সিরিজ শেষে দল থেকে বাদ পড়েন ও ক্রিস গেইল শীর্ষ সারির ব্যাটসম্যানরূপে দলে পাকাপোক্ত আসন গড়েন। ২০০৪ সালে স্বাগতিক ইংল্যান্ডের বিপক্ষে অনুষ্ঠিত ওডিআই সিরিজে অংশগ্রহণের লক্ষ্যে তাকে পুণরায় দলে নেয়া হয়। ঐ সময়ে শীর্ষ সারিতে শূন্যতা থাকায় ওয়েস্ট ইন্ডিজকে ভুগতে হচ্ছিল। পরবর্তী কয়েক বছর গেইলের সাথে স্বাচ্ছন্দ্যে উদ্বোধনী জুটি গড়ে সফলতা পান। তারা উভয়ে টেস্টের ৩৩ ইনিংসে ৩৯.৩৯ গড়ে ১৩০০ রান এবং ওডিআইয়ে ৪১.১৫ গড়ে ১৬৮৭ রান তুলেছিলেন।
২০০৩ সালে গ্রেনাডায় সফরকারী অস্ট্রেলিয়ার বিপক্ষে উপর্যুপরি সেঞ্চুরি করেন। উভয়ক্ষেত্রেই তিনি অপরাজিত ছিলেন ও তার দল জয় পেয়েছিল।
২০০৫ সালে জর্জটাউনে অনুষ্ঠিত টেস্টে সফরকারী দক্ষিণ আফ্রিকার বিপক্ষে নিজস্ব সর্বোচ্চ ২১৩ তোলেন। তার এ ইনিংসে ৩৪ চার ও ২ ছক্কা ছিল। ৪র্থ উইকেটে অপর দ্বি-শতকধারী শিবনারায়ণ চন্দরপলের সাথে ২৮৪ তোলেন। এ সিরিজের পরপরই তার দূর্বল ক্রীড়াশৈলী চোখে পড়ে ও মাঠের পার্শ্বে অবস্থান করতে হয়। মে মাসে ভারতের বিপক্ষে অনুষ্ঠিত ওডিআই সিরিজে অংশ নেয়ার জন্য সংক্ষিপ্তকালের জন্যে দলে ফিরে আসেন। কিন্তু আশাপ্রদ কিছু করতে না পারায় বিশ্বকাপে খেলার সুযোগ হাতছাড়া করেন।
২০০৫ সাল থেকে তিনি কোন টেস্টে অংশ নেননি। সর্বশেষ একদিনের আন্তর্জাতিকে অংশ নেন ২০০৬ সালে। অক্টোবর, ২০০৭ সালে এক বছরের চুক্তিতে ইংরেজ কাউন্টি দল ডার্বিশায়ারের পক্ষে ২০০৮ মৌসুমে খেলেন। ২০০৮ সালের ইন্ডিয়ান ক্রিকেট লীগে আহমেদাবাদ রকেটসের পক্ষে শুরুর দিকে খেলেন। কিন্তু দ্বিতীয় মৌসুমে খেলার জন্যে ফিরে আসেননি।
বিও-সাভার্ত সূত্র
কোনো পরিবাহীর মধ্যে তড়িৎ প্রবাহের ফলে এর আশে-পাশের কোনো বিন্দুতে সৃষ্ট চৌম্বক ক্ষেত্রের মান সম্পর্কে ল্যাপলাস একটি সূত্র প্রদান করেন। বিও ও স্যাভার্ট পরীক্ষার সাহায্যে সূত্রটি প্রমাণ করেন। বর্তমানে সূত্রটি বিও-সাভার্ত সূত্র নামে পরিচিত।
বিবৃতি: নির্দিষ্ট মাধ্যমে কোনো পরিবাহীর ক্ষুদ্র দৈর্ঘের ভিতর দিয়ে তড়িৎ প্রঃবাহের ফলে এর আশে-পাশের কোনো বিন্দুতে সৃষ্ট চৌম্বক ক্ষেত্রের মান পরিবাহীর দৈর্ঘের সমানুপাতিক, পরিবাহীর মধ্য দিয়ে তড়িৎ প্রবাহের সমানুপাতিক, পরিবাহীর মধ্যবিন্দু ও ঐ বিন্দুর sine কোণের সমানুপাতিক এবং পরিবাহীর মধ্যবিন্দু হতে ঐ বিন্দুর দূরত্বের বর্গের ব্যস্তানুপাতিক।
__NOEDITSECTION__
সিদ্ধার্থ মালহোত্রা
সিদ্ধার্থ মালহোত্রা (জন্ম ১৬ জানুয়ারি ১৯৮৫) একজন ভারতীয় অভিনেতা এবং মডেল। ১৮ বছর বয়সে মডেল হিসেবে ক্যারিয়ার শুরু করা সিদ্ধার্থ ২০১০ সালে করণ জোহরের সহকারী পরিচালক হিসেবে মাই নেম ইজ খান চলচ্চিত্রে কাজ করেন। ২০১২ সালে করণ জোহর পরিচালিত স্টুডেন্ট অফ দ্য ইয়ারে অভিনয়ের মাধ্যমে তিনি অভিনয় জীবনে পা রাখেন। এই সিনেমায় অভিনয়ের সুবাদে তিনি ফিল্মফেয়ার এওয়ার্ড ফর বেস্ট মেল ডেব্যু মনোনয়ন পান।
মালহোত্রা দিল্লীতে ১৯৮৫ সালে একটি পাঞ্জাবী পরিবারে জন্মগ্রহণ করেন। তার পিতা সুনীল মালহোত্রা এবং মা রাইমা মালহোত্রা। তিনি দিল্লীর ডন বস্কো স্কুল, বিড়লা বিদ্যা নিকেতন এবং শহীদ ভগত সিং কলেজে লেখা পড়া করেন। ১৮ বছর বয়সে মডেলিংয়ের মাধ্যমে ক্যারিয়ার শুরু করেন। ২০১২ সালে স্টুডেন্ট অফ দ্যা ইয়ারে অভিনয়ের মাধ্যমে তার অভিনয় জীবনের সূচনা ঘটে।
ধনুশ
ভেঙ্কটেশ প্রভু কস্তুরি রাজা (; জন্ম ২৮ জুলাই ১৯৮৩) একজন ভারতীয় অভিনেতা, প্রযোজন, সুরকার এবং সংগীত শিল্পী যিনি ধানুশ নামেই সমধিক পরিচিত। তিনি মূলত তামিল সিনেমা ইন্ডাস্ট্রিতে অভিনয় করেন। 
ধানুষ ২০০২ সালে তার পিতা কস্তুরি রাজ পরিচালিত থুল্লুভাড় ল্লামাইয়ে অভিনয়ের মাধ্যমে অভিনয় জীবন শুরু করেন। পরবর্তী দশবছরে ধানুষ ২৫ টি চলচ্চিত্রে অভিনয় করেন। হোয়াই দিজ কোলাভেরি দি গানের মাধ্যমে ধানুষ আন্তর্জাতিক পরিচয় লাভ করেন। এটাই কোন ভারতীয় গান যা ইউটিউবে সর্বপ্রথম ১০০০ লাখ বার দেখা হয়েছে। ধানুষ ৩ বার ভারতীয় জাতীয় চলচ্চিত্র পুষ্কার এবং ৬ বার ফিল্মফেয়ার পুরষ্কার লাভ করেন।
ধানুষ তামিল চলচ্চিত্র পরিচালক এবং প্রযোজক কস্তুরি রাজার দ্বিতীয় সন্তান। বড় ভাই পরিচালক সেল্ভারাঘাবনের চাপে ধানুষ অভিনয় জীবন শুরু করেন। ২০০৪ সালের ১৮ নভেম্বর ধানুষ বিখ্যাত তামিল অভিনেতা রজনীকান্তের মেয়ে ঐশ্বরিয়াকে বিয়ে করেন। ২০০৬ এবং ২০১০ সালে তাদের ঘরে দুটি পুত্র সন্তান জন্মগ্রহণ করে। ধানুষ সাথিয়া ম্যাট্রিকুলেশন উচ্চ বিদ্যালয়ে পড়াশোনা করেছেন।
মধ্যরেখাতল
মধ্যরেখাতল হল ভূপৃষ্ঠে অবস্থিত যে কোনও স্থানের সাপেক্ষে তার সুবিন্দু, কুবিন্দু ও নাক্ষত্র মেরুদ্বয়কে ছেদ করে বিস্তৃত মহাবৃত্ত। তাই স্বাভাবিকভাবেই এই তলে দিগন্তের উত্তর ও দক্ষিণ বিন্দু দুটিও অবস্থান করে। এই তল মহাজাগতিক বিষুবরেখা তথা মহাজাগতিক দিগন্তের উল্লম্বভাবে অবস্থান করে। যে কোনও স্থানের সাপেক্ষে তার মধ্যরেখাতল ঐ স্থানের দ্রাঘিমার সাথে এবং খ-গোলকে ওই দ্রাঘিমার অভিক্ষেপের সাথে সমাপতিত হয় বলে অসীম সংখ্যক মধ্যরেখাতল কল্পনা করা যেতে পারে।
উত্তর ও দক্ষিণ মেরুদ্বয়ে মধ্যরেখাতল অনির্দিষ্ট, কারণ এই দুই স্থানে সুবিন্দু ও কুবিন্দু নাক্ষত্র মেরুদ্বয়ের সাথে সমাপতিত হয়। ফলস্বরূপ নাক্ষত্র মেরুদ্বয়কে ছেদকারী যে কোনও মহাবৃত্তই সুবিন্দু ও কুবিন্দুকেও ছেদ করে এবং মধ্যরেখাতলের কোনও স্থির মান পাওয়া যায় না।
বিভিন্নভাবে মধ্যরেখাতলকে সমান দুই ভাগে ভাগ করা যায়। মেরু অক্ষ বরাবর বিস্তৃত সরলরেখা দ্বারা একে "স্থানীয় মধ্যরেখাতল" ও "প্রতিমধ্যরেখাতলে" ভাগ করা হয়। স্থানীয় মধ্যরেখাতলে সুবিন্দু অবস্থান করে এবং প্রতিমধ্যরেখাতলে কুবিন্দু। অনুভূমিক স্থানাঙ্ক ব্যবস্থায় দিগন্তের উত্তর ও দক্ষিণ বিন্দু বরাবর মধ্যরেখাতলকে ভাগ করা হয়। এক্ষেত্রে "ঊর্ধ্ব মধ্যরেখাতল" সুবিন্দুকে ও "নিম্ন মধ্যরেখাতল" কুবিন্দুকে ছেদ করে।
যে কোনও জ্যোতিষ্ক পৃথিবীর ঘূর্ণনের সাথে সাথে স্থানীয় মধ্যরেখাতলের সাপেক্ষে সচল হিসেবে প্রতিভাত হয়। এর কারণ মধ্যরেখাতল সর্বদা ঐ স্থানের নিজস্ব দিগন্তের সাপেক্ষে নির্ধারিত। মধ্যরেখাতল পেরোনোর সময় জ্যোতিষ্ক আকাশে তার সর্বোচ্চ অবস্থানে যায়। কোনও জ্যোতিষ্কের বিষুবাংশ ও স্থানীয় নাক্ষত্র সময় বিচার করে ঐ স্থানের সাপেক্ষে জ্যোতিষ্কটির সর্বোচ্চ অবস্থানে আরোহণের সময় নির্ণয় করা সম্ভব (দেখুন: ঘন্টা কোণ)।
ইন দ্যা পাইনস
"মাই গার্লস/ ইন দ্যা পিন্স / ব্লাক গার্ল অথবা হোয়ার ডিড ইউ স্লিপ লাষ্ট নাইট"হচ্ছে আমেরিকার ঐতিহাসিক ফোক সঙ্গীত গুলোর মধ্যে অন্যতম। অন্যন্যা লোকসংগীতের মতো ব্লাক গার্ল নামে পরিচিত এই গান প্রজন্ম থেকে প্রজান্মান্তর প্রচলিত হয়ে আসলেও ধারণা করা হয় গানটি লিখা হয়েছিলো ১৮৭০ সালে এবং গানটি প্রথম প্রিন্টিং সংস্করণ করেন সেসিল শার্প ১৯১৭ সালে; চার লাইনের সংস্করণটি ছিলো এরকমঃ
"Black girl, black girl, don't lie to me
Where did you stay last night?
I stayed in the pines where the sun never shines
And shivered when the cold wind blows"
১৯২৫ সালে, নাম না জানা এক লোকসংগীত সংগ্রাহক গানটিকে গ্রামোফোন সিলিন্ডারের দ্বারা প্রথম রেকর্ড করেন ঠিক এর পরের বছর ১৯২৬ সাল থেকে গানটির প্রথম কর্মাশিয়াল রেকর্ডি শুরু। গানটির অরিজিনাল লেখক এবং গায়ক এর নাম জানা যায়নি তবে বিশ্বস্ত সূত্রে অনুমান করা হয় এর উৎপত্তি অ্যামেরিকার সাউদার্ন এপালোচিয়ান অঞ্চলে। 
এপালোচিয়ান মূলত ইষ্টার্ন আমেরিকার কালচারাল রেজিওন গুলোর মধ্যে অন্যতম। মজার বিষয় অনেকেই গানটিকে নানান ভার্সনে অসংখ্য বার রেকর্ডিং করেছেন। ১৯৪০ সাল পর্যন্ত রেকর্ড হওয়া ভার্সনগুলোর মধ্যে সবচেয়ে বেশি জনপ্রিয়তা পেয়েছিলেন মার্কিন ফোকশিল্পি লেডবেলি। তিনি ১৯৪০ সালে অনেক গুলো ভার্সনে রেকর্ড করে গানটিকে তুমুল জনপ্রিয় করেন যুক্তরাষ্ট্রে।
এরপর ১৯৬৪ ইউকের মোষ্ট পপুলার ব্যান্ড দ্যা ফোর পেনিস ইন দ্যা পিন্স কভার করে টপ টোয়েন্টি চার্টে স্থান করে নিয়েছিলেন গানটি। এর আগে আরো কয়েকজন কভার করলেও উল্লেখযোগ্য সফলতা কেউ পান নাই। 
সবশেষে মিলেনিয়ামে যুগে এই ফোক সংগিতটিকে নতুন ভাবে প্রাণ দেন কোর্ট কোবিন ইউএসএর নিরভানা ব্যান্ডের হার্টথ্রুব সিংগার ও গিটারিস্ট। ১৯৯৩ সালে তিনি এমটিভি আনপ্লাগড শোতে মিলেনিয়ামে জেনারেশন এর কাছে নতুন রূপে তুলে ধরেন। হোয়ার ডিড ইউ স্লিপ লাষ্ট নাইট এর এই ভার্সনটিই এখন পর্যন্ত ইউটিউব সাইটে ভিউয়ার সংখ্যায় সবার উপরে আছে। 
এই ফোকসংগীত নিয়ে ১৯৭০ সালে জুডিথ ম্যাকলূহ তার পিএইচ নিবন্ধে উল্লেখ করেন ইন দ্যা পিন্স গানটির ১৬০ বার বিন্যাস ঘটে।
বেইজিং দক্ষিণ রেলওয়ে স্টেশন
বেইজিং দক্ষিণ রেলওয়ে স্টেশন বেইজিং এর সবচেয়ে বড় রেল স্টেশন।এটি নতুন ভাবে চালু হয় ২০০৮ সালে। এর আগে পুরনো স্টেশনটি ১৮৯৭ সাল থেকে ২০০৬ সাল পর্যন্ত চালু ছিল। এই স্টেশনটি বেইজিং এর কেন্দ্র থেকে ৮ কিমি দূরে অবস্থিত।এই স্টেশন থেকে বেইজিং ও থিয়েনচিন শহরে উচ্চগতির রেল পথ চলেগেছে। এই স্টেশন থেকে সাংহাই , থিয়েনচিন শহরে উচ্চগতির ট্রেন চলাচল করে।
চাঁদপাড়া রেলওয়ে স্টেশন
চাঁদপাড়া রেলওয়ে স্টেশনটি চাঁদপাড়ায় অবস্থিত। এটি শিয়ালদহ-বনগাঁ লাইন-এর একটি গুরুত্বপূর্ন রেল স্টেশন। এই স্টেশনটি চালু হয় ব্রিটিশ ভারতে ১৮৮২-১৮৮৪ সালের মধ্যে। বর্তমানে এটি চাঁদপাড়া ও চাঁদপাড়ার পার্শ্ববর্তী এলাকার সেবা প্রদান করে থাকে। এই স্টেশনে ৩ টি প্লাটফর্ম রয়েছে ওর মধ্যে একটি দ্বীপ প্লাটফর্মও একটি পার্শ্ববর্তী প্লাটফর্ম। এই রেল স্টেশন দিয়ে প্রতিদিন ৩১ জোড়া ট্রেন চলাচল করে (২০১৫)। স্টেশনটি চাঁদপাড়া বাজার থেকে ১.৩ কিলোমিটার দূরে অবস্থিত।
স্টেশনটি চাঁদপাড়া বাজার ও যশোর রোড থেকে ১.৩ কিলোমিটার দূরে অবস্থিত। স্টেশন থেকে বিভিন্ন রুটে অট চলাচল করে।
কুশল মেন্ডিস
বালাপুবাদুগে কুশল গিমহান মেন্ডিস (; জন্ম: ২ ফেব্রুয়ারি, ১৯৯৫) পেশাদার শ্রীলঙ্কান টেস্ট ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের প্রতিনিধিত্ব করেন। ঘরোয়া প্রথম-শ্রেণীর ক্রিকেটে কুরুনেগালা ওয়ারিয়র্সের পক্ষে খেলছেন কুশল মেন্ডিস।
সোবার্স-তিসেরা ট্রফির দ্বিতীয় টেস্টের মাধ্যমে শ্রীলঙ্কার ১৩২তম টেস্ট খেলোয়াড় হিসেবে ক্যাপ পরিধান করেন। ২০১৫ সালে ওয়েস্ট ইন্ডিজ সফরে অনুষ্ঠিত ২য় টেস্টের মাধ্যমে তার অভিষেক ঘটে। ঐ টেস্টের প্রথম ইনিংসে ১৩ ও দ্বিতীয় ইনিংসে ৩৯ রান তুলেছিলেন। ২০১৬ সালে ইংল্যান্ড সফরের জন্য দলের অন্যতম সদস্য মনোনীত হন। প্রথম টেস্টের প্রথম ইনিংসে শূন্য রান তুললেও দ্বিতীয় ইনিংসে ৫৩ রানের প্রথম অর্ধ-শতক করেন।
অবিভক্ত কাছাড় জেলা
অবিভক্ত কাছাড় জেলা আসামের একটি প্রাক্তন প্রশাসনিক জেলা যা মূলত বরাক উপত্যকার মধ্যে কাছাড়ি রাজ্যের শেষ রাজা গোবিন্দ চন্দ্রের রাজ্যের সর্বসম ছিল। সামপ্রতিকালে ইহা বর্তমান কাছাড় জেলা, করিমগঞ্জ জেলা এবং হাইলাকান্দি জেলাতে বিভক্ত হয়।
অরুণ কুমার চন্দ
অরুণ কুমার চন্দ (১৮৯৯-১৯৪৭),আসামের কাছাড় জেলার একজন ভারতীয় স্বাধীনতা কর্মী ছিলেন।
ভারত সরকার উনার সম্মানে একটি স্ট্যাম্প জারি করেন।
তিনি একজন সমাজকর্মী ও লেখক ছিলেন এবং বাংলা সাপ্তাহিক "সপ্তক" পত্রিকার সম্পাদনা করেন।
রয় ফ্রেডেরিক্স
রয় ক্লিফটন ফ্রেডেরিক্স (; জন্ম: ১১ নভেম্বর, ১৯৪২ - মৃত্যু: ৫ সেপ্টেম্বর, ২০০০) ব্রিটিশ গায়ানার ব্লেয়ারমন্টে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৬৮ থেকে ১৯৭৭ মেয়াদে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছিলেন রয় ফ্রেডেরিক্স। দলে তিনি মূলতঃ উদ্বোধনী ব্যাটসম্যানরূপে মাঠে নামতেন।
টেস্ট ও একদিনের আন্তর্জাতিকের উভয় স্তরের ক্রিকেটেই ব্যাটিং সূচনা করতেন। মাত্র নয় বছরের খেলোয়াড়ী জীবনে ৪৩৩৪ টেস্ট রান তুলেছেন তিনি। সে তুলনায় ওডিআইয়ে বেশ বেমানান ছিল তাঁর ব্যাটিং। ১২ খেলায় তিনি ৩১১ রান সংগ্রহ করেছিলেন।
প্রথম-শ্রেণীর ইংরেজ কাউন্টি ক্রিকেটে গ্ল্যামারগন এবং ব্রিটিশ গায়ানা ও গায়ানার প্রতিনিধিত্ব করেছেন। ১৯৭০-এর দশকের মাঝামাঝি সময়ে গর্ডন গ্রীনিজের সাথে সফলতম জুটি গড়ার পূর্বে বেশ কয়েকজনের সাথে উদ্বোধনী জুটি গড়েছিলেন। আক্রমণাত্মক ভঙ্গীমার অধিকারী ফ্রেডেরিক্স ফাস্ট বোলারদের বিপক্ষে নিজেকে বেশ ফুটিয়ে তুলতেন। এছাড়াও প্রথাগতভাবেও রান সংগ্রহ করতেন তিনি।
১৯৭৫-৭৬ মৌসুমে নিজস্ব সর্বোচ্চ টেস্ট রান ১৬৯ পার্থে স্বাগতিক অস্ট্রেলিয়ার বিপক্ষে তুলেন। দ্বিতীয় দিনের শুরুতেই অস্ট্রেলিয়া অল-আউট হলে মধ্যাহ্নভোজনের ৯০ মিনিট পূর্বে আট-বলে গড়া ১৪ ওভারে ওয়েস্ট ইন্ডিজ ১৩০/১ করে। মধ্যাহ্নভোজনের পর ফ্রেডেরিক্স মাত্র ৭১ বল খেলে সেঞ্চুরি করেন যা ঐ সময়ে দ্রুততম ছিল। খেলায় ওয়েস্ট ইন্ডিজ ইনিংসের ব্যবধানে জয় পায়।
১৯৭৪ সালে উইজডেন কর্তৃক অন্যতম বর্ষসেরা ক্রিকেটার মনোনীত হন।
ফর্বেস বার্নহাম সরকারের শাসনামলে গায়ানার ক্রীড়ামন্ত্রীর দায়িত্ব পালন করেছেন। ৫ সেপ্টেম্বর, ২০০০ তারিখে ৫৭ বছর বয়সে মার্কিন যুক্তরাষ্ট্রের নিউইয়র্কে তাঁর দেহাবসান ঘটে।
বিসিআইএম অর্থনৈতিক করিডর
বাংলাদেশ-চীন-ভারত-মায়ানমার অর্থনৈতিক করিডর বা বিসিআইএম অর্থনৈতিক করিডর হল ভারত,চীন,বাংলাদেশ ও মায়ানমারের মধ্যে প্রস্তাবিত একটি অর্থনৈতিক করিডর।এই করিডর প্রধানত সড়ক পথের দ্বারা গড়ার কথা হয়েছো।এই করিডরের মোট দৈর্ঘ্য ২৮০০ কিলোমিটার।
বিসিআইএম করিডর গড়ার প্রধান লক্ষ্য হল ভারত এর পূর্ব অঞ্চলের প্রধান ও দেশের অন্যতম বাণিজ্য কেন্দ্রের কলকাতার সঙ্গে দক্ষিণ-পশ্চিম চীন এর প্রধান বাণিজ্য কেন্দ্র কুনমিং এর উন্নত যোগাযোগ ও বাণিজ্যের প্রসার ঘটান।করিডরটি পশ্চিমবঙ্গ এর রাজধানী কলকাতা থেকে শুরু হয়ে বনগাঁর পেট্রোপলএ ভারত-বাংলাদেশ সীমান্তে অতিক্রম করে বাংলাদেশ এর রাজধানী ঢাকা হয়ে আসাম-বাংলাদেশ সমান্ত অতিক্রম করে আবার ভারত এ প্রবেশ করে শিলচল শহরে পৌচ্ছায় ।এরপর এটি হম্ফল হয়ে ভারত-মায়ানমার সীমান্ত অতিক্রম করে মায়ানমারের শহর মান্ডালায় পৌচ্ছায় ।শেষে মায়ানমার-চীন সীমান্ত অতিক্রম করে চীন এর কুনমিং শহরে পৌচ্ছায়।
১৯৮২ সালের বাংলাদেশী চলচ্চিত্রের তালিকা
১৯৮২ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৪০টি চলচ্চিত্র মুক্তি পায়।
১৯৮৩ সালের বাংলাদেশী চলচ্চিত্রের তালিকা
১৯৮৩ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৪৪টি চলচ্চিত্র মুক্তি পায়।
১৯৮৪ সালের বাংলাদেশী চলচ্চিত্রের তালিকা
১৯৮৪ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৫৩টি চলচ্চিত্র মুক্তি পায়।
১৯৮৫ সালের বাংলাদেশী চলচ্চিত্রের তালিকা
১৯৮৫ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৬৫টি চলচ্চিত্র মুক্তি পায়।
বাঁশকান্দি
বাঁশকান্দি, শিলচর থেকে প্রায় ১৩কিঃমিঃ দূরত্বে অবস্থিত ভারতবর্ষের আসাম রাজ্যের কাছাড় জেলার একটি ব্লক স্তর অঞ্চল। ইহার ছায়াতলে অনেক ছোট ছোট গ্রাম আছে। বাঁশকান্দি নিম্ন স্তরের গ্রামবাসীদের এবং ক্ষুদ্র ও গ্রাম পর্যায়ের উদ্যোক্তার জন্য একটি বাণিজ্যিক কেন্দ্র। যদিও বাঁশকান্দি এত উন্নত মানের নয়, তথাপি সাধারণ মানুষের প্রয়োজন পূরণ করতে সক্ষম যারা উচ্চ পর্যায়ের জীবিকা নির্বাহের জন্য প্রচেষ্টা করতে পারেন না।
ইহা গড় সমুদ্রতল থেকে ২৩ মিটার উচ্চতায় অবস্থিত।
জাতীয় মহাসড়ক ৫৩ এখন
জাতীয় মহাসড়ক ৩৭ বাঁশকান্দির মধ্য দিয়ে অতিক্রম করে।
এখানে জনগণের অধিকাংশই চাষী, কৃষিজীবী ও জেলে।
বাঙ্গালি ও মণিপুরীরা এই অঞ্চলের প্রধান জনগোষ্ঠী, বাংলা ভাষা সাধারণ এই অঞ্চলের একটি বাণিজ্যিক হিসেবে কথ্য ভাষা । হিন্দি ভাষী লোকের সংখ্যা খুবই কম।
আসাম গ্রামীণ বিকাশ ব্যাংক এ অঞ্চলের একমাত্র ব্যাংক প্রতিষ্ঠান।বাঁশকান্দি হৃদ
ধনঞ্জয় ডি সিলভা
ধনঞ্জয় মাদুরাঙ্গা ডি সিলভা (জন্ম: ৬ সেপ্টেম্বর, ১৯৯১) কলম্বোয় জন্মগ্রহণকারী শ্রীলঙ্কার বিশিষ্ট আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ব্যাটিং করে থাকেন ধনঞ্জয় ডি সিলভা।
জুলাই, ২০১৫ সালে পাকিস্তানের বিপক্ষে টুয়েন্টি২০ আন্তর্জাতিক সিরিজ খেলার জন্য শ্রীলঙ্কা দলের সদস্য মনোনীত হন। ৩০ জুলাই, ২০১৫ তারিখে তার টুয়েন্টি২০ আন্তর্জাতিকে অভিষেক ঘটে। খেলায় তিনি ৩১ রান তুললেও তার দল পাকিস্তানের কাছে পরাজিত হয়েছিল।
দ্য ফরটি-টু, কলকাতা
দ্য ফরটি-টু হল কলকাতার চৌরঙ্গি তথা কেন্দ্রীয় ব্যাবসায়ীক জেলায় নির্মীয়মাণ একটি বহুতল। এটির নির্মাণ শেষ হলে এটিই হবে কলকাতা তথা পূর্ব ভারতের উচ্চতম বহুতল। বহুতলটির নির্মাণ পরিকল্পনা শুরু হয় ২০০৮ সালে। এর পর ২০১০ সালের আগে পর্যন্ত এই আলচনা বন্ধ থাকে। ২০১০ সালে আবার বহুতলটি নির্মাণের কথা শুরু হয়। বর্তমানে (২০১৬) এই বহুতলটি নির্মীয়মাণ।এটি নির্মাণে অংশ নিয়েছে মানি গোষ্ঠী,সাট্টাভ গোষ্ঠী ও ডায়মন্ড গোষ্ঠী।বহুতলটির নকশা তৈরি করেছেন বিশিষ্ট বাস্তুকার হাফেজ কন্ট্রাক্টর।
দ্য ফরটি-টু নামের বহুতলটির উচ্চতা হবে ২৫২ মিটার যা পূর্ব ভারতের মধ্যে উচ্চতম বহুতলে পরিণত হবে এটি। এই বহুতলটি ৬২ তলা বিশিষ্ট হবে। এটি টাটা সেন্টার ও জীবন সুধা বহুতলের মাঝে জহরলাল নেহেরু রোড-এর পাশে নির্মাণ করা হচ্ছে। বহুতলটিতে থাকছে বহুতল বিশিষ্ট গাড়ি রাখার জায়গা।
ওরলি
ওরলি, ওর্লী, ওয়ারলী বা বরলী () মহারাষ্ট্রের রাজধানী মুম্বাইয়ের দক্ষিণাংশে আরব সাগরের উপকূলে অবস্থিত একটি শহরতলী বা উপনগর।
ওর্লি মুম্বাইয়ের দক্ষিণাংশে আরব সাগরের উপকূলে অবস্থিত। এখান থেকে হাজী আলী দরগাহ মাত্র ৫০০ মিটার দূরেই অবস্থিত, যা মুম্বাইয়ের দর্শনীয় স্থানগুলির একটি। ওর্লির দক্ষিণ ও পশ্চিমদিক আরব সাগর দ্বারা বেষ্টিত, পূর্বদিকে মহালক্ষ্মী এবং উত্তরদিকে প্রভাদেবী অবস্থিত। এখানকার নিকটবর্তী রেলস্টেশনগুলির মধ্যে মহালক্ষ্মী স্টেশন সবচাইতে কাছে, এছাড়াও এলফিনস্টোন, ও লোয়ার পরেল স্টেশন ইত্যাদিও নিকটতম। রাজীব গান্ধী সমুদ্রসেতু নির্মাণের পর ওর্লির সাথে মুম্বাই পশ্চিম উপনগরের যোগাযোগব্যবস্থায় আমূল উন্নতি ঘটেছে।
এই অঞ্চলেই ভারতের সর্বোচ্চ বহুতল ভবনাদি অবস্থিত।
১৯৭০-এর দশক থেকেই ওর্লি, মুম্বাইয়ের বৃহৎ বাণিজ্য দপ্তর অঞ্চলের রূপ নেওয়া শুরু করে। বৃহৎ কোম্পানিগুলির মধ্যে শিবসাগর এস্টেট নামক একটি কোম্পানি প্রথম এই অঞ্চলে তাদের বাণিজ্যিক দপ্তর স্থাপন করে। বর্তমানে এখানে জিএসকে ফার্মা, টাটা, ডেলোইট, নোভার্টিস, এইচডিএফসি ব্যাংক, ইয়েস ব্যাংক, সাইমেনস, সিয়াট ইত্যাদি কোম্পানির শাখা-দপ্তর এখানে অবস্থিত। এছাড়া আদিত্য বিড়লা গ্রুপের মত কোম্পানির সদরদপ্তর এখানে অবস্থিত।
ত্বকবিজ্ঞান
ডার্মাটোলজি হচ্ছে বিজ্ঞানের সেই শাখা যা ত্বক, নখ, চুল ইত্যাদি স্থানের সাথে সম্পৃক্ত । ত্বকজনিত সমস্যায় ওষুধ ব্যবহার অথবা অস্ত্রোপচার উভয়টি প্রয়োগ করা হয়ে থাকে । এ ক্ষেত্রে সাধারনত একজন চর্মরোগবিশেষজ্ঞ, বা সার্জন ওষুধ অথবা সার্জারির মাধ্যমে রোগের চিকিৎসা প্রদান করে থাকে ।
ইতিহাসের বিভিন্ন সময়ে বিভিন্ন ত্বকজনিত রোগের প্রভাব ও প্রাদুর্ভাব লক্ষ্য করা গেছে । এদের মধ্যে কোনো কোনোটির চিকিৎসা করা সম্ভব হয়েছে আবার কখনও সম্ভব হয়নি । ১৮০১ সালে যেসময়টাতে প্রিন্ট করা বই(উইলিয়ানস ১৭৯৮- ১৮০৮) বা মানচিত্র(অ্যালবার্টস ১৮০৬-১৮১৪) পাওয়া যেতে শুরু করে, তখন প্যারিসের বিখ্যাত সেন্ট লুইস হাসপাতালে বহু কাঙ্খিত স্কুল অব ডার্মাটোলজি চালু হয় ।
ডাক্তারি ডিগ্রি (এম.ডি. বা ডি.ও.)অর্জন করার পর একজন সাধারণ চর্মরোগবিশেষজ্ঞ হওয়ার জন্য যুক্তরাষ্ট্রে আমেরিকান একাডেমী অব ডার্মাটোলজি হতে বোর্ড সার্টিফিকেশন লাভ করতে হয় । আমেরিকান বোর্ড অব ডার্মাটোলজি বা আমেরিকান অস্টিওপ্যাথিক বোর্ড প্রশিক্ষনটি চার বছর মেয়াদের হয়ে থাকে । প্রশিক্ষণটি এক বছরের প্রারম্ভিক মেডিকেল অথবা সার্জিক্যাল ইন্টার্নশীপ এবং তিন বছরের ডার্মাটোলজি স্টাডি অন্তর্ভূক্ত করে থাকে । গত কয়েক বছর ধরে যুক্তরাষ্ট্রে একজন চর্মরোগবিশেষজ্ঞ রেসিডেন্সি লাভ অত্যন্ত প্রতিযোগিতামূলক বলে পরিগণিত হয়েছে ।
যুক্তরাজ্যে, একজন চর্মরোগবিশেষজ্ঞ হচ্ছেন একজন যোগ্যতাসম্পন্ন মেডিক্যাল প্রাকটিশনার যিনি মেডিসিনে বিশেষজ্ঞ এবং ডার্মাটোলজিতে একজন উপ-বিশেষজ্ঞ । প্রশিক্ষন পদ্ধতি নিন্মরূপ:
-পাঁচ বছরের এমবিবিএস, এমবিবিসিএইচ অথবা এমবি, বিসিএইসআইআর ।
-একবছরের ফাউন্ডেশন কোর্স(পুরোপুরি একজন মেডিকেল প্রাকটিশনার হওয়ার পূর্বে) ।
-সাধারন মেডিসিনের উপর দুই থেকে তিন বছরের প্রশিক্ষন(২ কিংবা ৩ অথবা তার অধিক সময়ের ফাউন্ডেশন কোর্স), মেডিসিনে উচ্চতর ডিগ্রী অর্জনের মাধ্যমে রয়াল কলেজ অব ফিজিশিয়ানস এর সদস্য হতে হয় ।
-প্রশিক্ষন শেষ হওয়ার পূর্বে ডার্মাটোলজির উপরে স্পেশালিটি সার্টিফিকেট এগজামিনেশন(এসসিই) পাশ করতে হয় ।
-চার বছরের প্রশিক্ষণ সফলভাবে সম্পন্ন করার পর একজন সর্বজনস্বীকৃত চর্মরোগবিশেষজ্ঞ হতে পারেন ।
চর্মরোগবিশেষজ্ঞগণ দ্বারা বিভিন্ন রকমের থেরাপি প্রদান করা হয়ে থাকে । এর মধ্যে নিন্মোক্ত থেরাপিগুলো বিশেষভাবে উল্লেখযোগ্য:এনাটমিক থেরাপিউটিক ক্যামিকাল ক্লাসিফিকেশান সিস্টেম দ্বারা, বিশেষভাবে এটিসি কোড ডি এর উপর ভিত্তি করে অধিকাংশ ত্বকজনিত সমস্যায় ব্যবহৃত ওষুধগুলোকে শ্রেণিবদ্ধকরণ করা যায় ।
কৌশানী মুখোপাধ্যায়
কৌশানি মুখোপাধ্যায় (জন্মঃ ১৭ মে, ১৯৯২) হলেন একজন ভারতীয় বাংলা চলচ্চিত্র অভিনেত্রী। পারব না আমি ছাড়তে তোকে চলচ্চিত্রে বনি সেনগুপ্তের বিপরীতে অভিনয়ের মাধ্যেমে চলচ্চিত্র জগতে প্রবেশ করেন ২০১৫ সালে। রাজ চক্রবর্তী পরিচালিত এই চলচ্চিত্রটি বিরাট সাফল পায় দর্শক মহলে।
কৌশানি ১৯৯২ সালে জন্মগ্রহণ করেন কলকাতা শহরে। তিনি গড চার্চ স্কুলে শিক্ষারত ছিলেন। এরপর তিনি বি.কম বিষয়ে শিক্ষালাভ করেন হেরেম্বা চন্দ্র কলেজে। একই সময় তিনি "মিস বিউটি অব কলকাতা" সন্মানে সন্মনিত হন।
পারবো না আমি ছাড়তে তোকে চলচ্চিত্রে অভিনয়ের মাধমে কৌশানী তার কর্মজীবন শুরু করেন। এই ছবিতে তার বিপরীতে কাজ করেন বনি সেনগুপ্ত।
১৯৮৬ সালের বাংলাদেশী চলচ্চিত্রের তালিকা
১৯৮৬ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৬৭টি চলচ্চিত্র মুক্তি পায়।
১৯৮৭ সালের বাংলাদেশী চলচ্চিত্রের তালিকা
১৯৮৭ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৬৫টি চলচ্চিত্র মুক্তি পায়।
১৯৮৮ সালের বাংলাদেশী চলচ্চিত্রের তালিকা
১৯৮৮ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৬৫টি চলচ্চিত্র মুক্তি পায়।
অলিম্পিকে স্লোভাকিয়া
স্লোভাকিয়া প্রথম অলিম্পিক গেমসে অংশগ্রহণ করে ১৯৯৪ সালে। অভিষেকের পর থেকে স্লোভাকিয়া সকল গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করেছে। এরপূর্বে স্লোভাকিয়া ১৯২০ - ১৯৯২ পর্যন্ত চেকোস্লোভাকিয়ার অংশ হিসাবে অংশগ্রহণ করেছিল।
স্লোভাক ক্রীড়াবিদগন গ্রীষ্মকালীন অলিম্পিক গেমসে ২০টি পদক জিতেছে, সবচেয়ে বেশি পদক জিতেছে স্লাগম ক্যানোয়িংয়ে এবং শীতকালীন অলিম্পিক গেমসে ৫টি পদক জিতেছে।
স্লোভাকিয়ার জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে আইওসির স্বীকৃতি লাভ করে।
স্বতন্ত্র ক্রীড়াবিদ
স্বতন্ত্র ক্রীড়াবিদ
দল
১৯৮৯ সালের বাংলাদেশী চলচ্চিত্রের তালিকা
১৯৮৯ সালে বাংলাদেশে ৭৭টি চলচ্চিত্র মুক্তি পায়।
১৯৯০ সালের বাংলাদেশী চলচ্চিত্রের তালিকা
১৯৯০ সালে বাংলাদেশে ৭০টি চলচ্চিত্র মুক্তি পায়।